Public procurement notice: Contract Notice
Published: 2023-10-23
Buyer: Építési és Közlekedési Minisztérium
Country: HU
Contract type: Works
Procedure: Open procedure
CPV classification: 45200000: Building and civil engineering work | 45232150 | 45232400 | 45247130 | 45252126
Submission deadline: 2023-12-04
Award criteria: The most economic tender

Technical requirements: Roboty budowlane w zakresie wznoszenia kompletnych obiektów budowlanych lub ich części oraz roboty w zakresie inżynierii lądowej i wodnej
Vállalkozási szerződés keretében a „Tatabánya XV/C vízakna fejlesztése" elnevezésű projekt tervezési és kivitelezési feladatainak teljes körű ellátása a FIDIC Sárga Könyv feltételei szerint.
A 2013-2015. években megtörtént a XV/C vízakna technológiai és vízgépészeti, bányagépészeti felújítása, biztonságba helyezése. A projekt keretében a vízaknából való vízkiemelés teljesítménye 30 000 m3/d-ra nőtt, továbbá megvalósult a vízaknából kiemelt víz 1/3 arányú részáramának kezelése, vastalanítása.
A másik korlátozó tényező a vízminőségi adottságok alakulása, a vízminőség feltételezett romlása. Emiatt szükségessé válik a teljes kiemelt vízmennyiség kezelése, a jelenleg névlegesen 10 000 m3/d teljesítményű vastalanító kapacitást 20 000 m3/d teljesítménnyel kell bővíteni.
Nyertes ajánlattevő feladatát képezi a közbeszerzési dokumentumok részét képező műszaki tartalomhoz a vízjogi engedélyes és kiviteli tervek elkészítése a 191/2009.(IX.15.) Kr. megfelelő tartalommal. A nyertes ajánlattevő teljes körű felelősséggel tartozik az általa készített dokumentumokban és tervekben foglaltak helyességéért és a vonatkozó szabványokban, jogszabályokban és egyéb előírásokban foglaltak betartásáért.
A 321/2015. (X.30.) Kr. 46. § (3) bek. foglaltak alapján a meghatározott gyártmányú vagy eredetű dologra, ill. konkrét eljárásra, amely egy adott gazdasági szereplő termékeit vagy az általa nyújtott szolgáltatásokat jellemzi, vagy védjegyre, szabadalomra, tevékenységre, személyre, típusra vagy adott származásra vagy gyártási folyamatra való hivatkozás esetén a hivatkozás mellett a „vagy azzal egyenértékű” kifejezést is érteni kell. Az egyenértékűség igazolása ajánlattevők feladata.
A részletes közbeszerzési műszaki leírást és szerződéses feltételeket a felhívást kiegészítő közbeszerzési dokumentumok tartalmazzák.
Ajánlatkérő felhívja a figyelmet, hogy támogatásra, illetve támogatási szerződés módosítására irányuló igényt, vagy egyéb
költségvetési (hazai) forrás rendelkezésre bocsájtása iránti kérelmet/előterjesztést fog benyújtani/nyújtott be, ezért a támogatásra / egyéb költségvetési (hazai) forrás rendelkezésre bocsájtására irányuló igény el nem fogadását, vagy az igényeltnél kisebb összegben, vagy nem a jelen felhívás szerinti teljesítési határidőnek megfelelő elfogadását, vagy amennyiben releváns a Támogatási Szerződés (TSZ) módosítását vagy változásbejelentés el nem fogadását olyan körülménynek kell tekinteni, amelyre Ajánlatkérő a szerződés megkötésére vagy teljesítésére képtelenné válása okaként hivatkozhat. Fentiek értelmében Ajánlatkérő a Kbt. 53.§ (5)-(6) bekezdés és a Ptk. 6:116. § (1) bekezdés alapján felhívja az a figyelmet, hogy az eljárást akkor is eredménytelenné nyilváníthatja, ha a jelen közbeszerzési eljárás eredményeként megkötésre kerülő szerződéses megállapodás pénzügyi fedezetét, teljesítési határidőnek megfelelő fizikai befejezési határidőt biztosító TSZ nem kerül megkötésre, vagy - amennyiben releváns - a TSZ módosítása nem kerül aláírásra vagy a változásbejelentést nem kerül elfogadásra vagy az egyéb költségvetési (hazai) forrás nem kerül biztosításra és a pénzügyi fedezet nem válik felhasználhatóvá. Ajánlatkérő a fent megjelölt feltételeket a jelen közbeszerzési eljárás eredményeként megkötendő szerződéses megállapodás hatályba lépésének felfüggesztő feltételeként köti ki. Amennyiben a feltétel a szerződéses megállapodás aláírását követő 180 napon belül nem következik be, akkor a szerződéses megállapodás minden további jogcselekmény nélkül megszűnik.
Ajánlatkérő a részajánlattétel lehetőségét a közbeszerzés tárgyának és jellegének megfelelően megvizsgálta, és akként határozott, hogy a beszerzési igény, a beszerzés tárgyának jellege (tervezés és kivitelezés) és a szerződéshez kapcsolódó további körülmények, így a versenysemlegesség követelménye, valamint a beruházás mérete, jellege és a támogatásból megvalósuló volta miatt a költséghatékonyság szempontja, továbbá a tervező és a kivitelező közötti esetleges jogviták elkerülése nem teszik lehetővé a közbeszerzés egy részére történő ajánlattételt. Továbbá a tervezés és kivitelezés egyes részfolyamatai szorosan egymás-hoz kapcsolódnak, egymásra épülnek, és nem tartalmaznak olyan részfeladatot, mely a többitől elválaszthatóan, önálló egységként kezelhető.
2) A felhívás II.2.7) pontjának pontosítása: Nyertes ajánlattevő a vállalkozási szerződés hatálybalépésétől számított 1460 naptári napon belül köteles teljesíteni (teljesítési véghatáridő) azzal, hogy jogosult ajánlatkérő jóváhagyása alapján előteljesíteni. A teljesítési véghatáridő a próbaüzem és a műszaki átadás-átvétel időtartamát is magába foglalja. A próbaüzem időtartama a hatósági engedélyekben meghatározottak szerint alakul, a műszaki átadás-átvételi eljárás időtartama harminc naptári nap. Határidőben teljesít a Vállalkozó, ha a próbaüzem és a műszaki átadás-átvételi eljárás a fent előírt időtartamon belül, illetőleg határnapon befejeződött, kivéve, ha a Megrendelő a létesítményt nem vette át.
3) A teljesítés helyének pontos meghatározását a felhívást kiegészítő további közbeszerzési dokumentumok tartalmazzák.
4) ) Ajánlattevő legkésőbb a szerződés hatálybalépését követően a szerződésben meghatározott időpontig (a szerződés hatálybalépését követően legkésőbb 8 nappal, vagy amennyiben a munkaterület átadásának időpontja korábbi úgy legkésőbb a munkaterület átadásának időpontjára) köteles legalább 4 milliárd HUF összlimitű és legalább 1 milliárd HUF káreseményenkénti értékű, a tárgyi építési beruházásra vonatkozó, a jótállás időtartamára is kiterjedő időtartamú építési-szerelési (C.A.R.) biztosítási szerződést kötni vagy meglévő biztosítási szerződését megfelelően kiterjeszteni.
Ajánlattevő legkésőbb a szerződés hatálybalépését követően a szerződésben meghatározott időpontig (a szerződés hatálybalépését követően legkésőbb 8 nappal, vagy amennyiben a felelősségbiztosítással érintett tervezési tevékenység megkezdésének időpontja korábbi, úgy legkésőbb a felelősségbiztosítással érintett tervezési tevékenység megkezdésének időpontjára) köteles legalább 400 millió HUF összlimitű és legalább 200 millió HUF káreseményenkénti értékű, a tárgyi építési beruházásra vonatkozó, a jótállás időtartamára is kiterjedő tervezői felelősségbiztosítási szerződést kötni vagy meglévő biztosítási szerződését megfelelően kiterjeszteni. Amennyiben a tervezőmunkát nem ajánlattevő végzi, úgy ajánlattevő helyett a tervezőmunkát végző gazdasági szereplő (alvállalkozó) is jogosult az előírt tervezői felelősségbiztosítási szerződés igazolására.

Eligibility requirements: Nem lehet ajánlattevő, alvállalkozó, és nem vehet részt az alkalmasság igazolásában olyan gazdasági szereplő, aki a Kbt. 62. § (1) és (2) szerinti kizáró okok valamelyikének hatálya alatt áll. Ajánlatkérő felhívja ajánlattevők figyelmét a 321/2015. (X. 30.) Korm. rendelet 1-7. §-okra. A Kbt. 67. § (1) szerint a gazdasági szereplő ajánlatában köteles a kizáró okok fenn nem állása, valamint az alkalmassági követelményeknek való megfelelés teljesülése tekintetében az egységes európai közbeszerzési dokumentumba (EEKD) foglalt nyilatkozatát benyújtani. Közös ajánlattétel esetén a közös ajánlattevők képviseletében a nyilatkozatot az ajánlatot benyújtó gazdasági szereplő teszi meg. A Kbt. 67. § (3) szerint, ha az előírt alkalmassági követelményeknek az ajánlattevő más szervezet kapacitására támaszkodva felel meg, az ajánlatban be kell nyújtani a kapacitásait rendelkezésre bocsátó szervezet részéről a Kbt. 67. § (1) bekezdés szerinti nyilatkozatot azzal, hogy az érintett szervezetek vagy személyek képviseletében a formanyomtatványt az ajánlattevő nyújtja be, az igazolások benyújtásának előírásakor pedig e szervezetnek - kizárólag az alkalmassági követelmények tekintetében - az előírt igazolási módokkal azonos módon kell igazolnia az adott alkalmassági feltételnek történő megfelelést. A Kbt. 67. § (4) szerint az ajánlatban be kell nyújtani az ajánlattevő arra vonatkozó nyilatkozatát, hogy nem vesz igénybe a szerződés teljesítéséhez a Kbt. 62. § (1) és (2) szerinti kizáró okok hatálya alá eső alvállalkozót. A nyilatkozatot akkor is be kell nyújtani, ha az ajánlatkérő az eljárásban nem írta elő a már ismert alvállalkozók megnevezését. A Kbt. 67. § (4) szerinti nyilatkozatot az ajánlattevőnek abban az esetben is szükséges az ajánlathoz csatolnia, amennyiben a közbeszerzési szerződés teljesítésével összefüggésben nem kíván alvállalkozót igénybe venni. Ajánlattevőnek a 321/2015. (X.30.) Korm. rendelet 8. és 10. § valamint 12-16. §-ok szerint, ajánlatkérő felhívására kell igazolnia, hogy nem tartozik a Kbt. 62. § (1) és (2) bekezdéseiben meghatározott kizáró okok hatálya alá. A kizáró okokra és az alkalmassági követelményekre vonatkozóan a közbeszerzés megkezdését megelőzően kiállított igazolások is benyújthatóak (felhasználhatóak) mindaddig, ameddig az igazolásokban foglalt tény, illetve adat tartalma valós. Az ajánlatkérő - ellenkező bizonyításig - az adat valóságtartalmát az ajánlattevő erre vonatkozó külön nyilatkozata nélkül vélelmezi. Ajánlatkérő felhívja továbbá a figyelmet a Kbt. 64. § (1)-(2) bek. szerinti öntisztázás lehetőségére. Szakmai tevékenység végzésére vonatkozó alkalmasság előírása: Sz.1. Alkalmatlan ajánlattevő, amennyiben az építőipari kivitelezési tevékenységet végző gazdasági szereplő nem szerepel az épített környezet alakításáról és védelméről szóló törvény (a továbbiakban: Étv.) szerinti, építőipari kivitelezési tevékenységet végzők névjegyzékében, illetve a nem Magyarországon letelepedett gazdasági szereplők esetén a letelepedés szerinti ország nyilvántartásában nem szerepel (feltéve, hogy a letelepedés szerinti ország joga azt előírja), vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal nem rendelkezik. Sz.2. Alkalmatlan ajánlattevő, amennyiben a teljesítés során tervezőmunkát végző gazdasági szereplő nem szerepel az építési beruházáshoz kapcsolódó tervezői szolgáltatás tárgya szerint illetékes országos szakmai kamara névjegyzékében, illetve a nem Magyarországon letelepedett gazdasági szereplők esetén a letelepedés szerinti ország nyilvántartásában nem szerepel (feltéve, hogy a letelepedés szerinti ország joga azt előírja), vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal nem rendelkezik. Szakmai tevékenység végzésére vonatkozó alkalmasság igazolása: Ajánlatkérő a Kr. 2. § (5) bekezdése alapján az alkalmassági követelmények előzetes igazolására elfogadja ajánlattevő egyszerű nyilatkozatát az EEKD-ban (azaz a IV. rész alfa pont kitöltését). Sz.1. Ajánlatkérő a nyilvántartásban szereplés tényét a Kbt. 69.§ (11) bek. szerint ellenőrzi. A nyilvántartásban szereplés tényét - amennyiben a Kbt. 69.§ (11) bek. szerinti nyilvántartásban a vonatkozó adatok, illetve tények ingyenes ellenőrzésére nincsen mód - a nyilvántartás kivonatának, a nyilvántartást vezető szerv által kiállított igazolásnak vagy a nyilvántartásban szereplés tényét igazoló dokumentumnak, vagy az engedély, jogosítvány, ill. a szervezeti, kamarai tagságot igazoló dokumentumnak egyszerű másolatban történő benyújtásával szükséges igazolni. Kétség esetén az ajánlatkérő a Kbt. 71. §-a szerint felvilágosítást kérhet az ajánlattevőtől arra vonatkozóan, hogy az ajánlatban megjelölt gazdasági szereplők közül melyik végez, illetve melyik nem végez olyan építőipari kivitelezési tevékenységet, amely alapján az Étv. szerinti építőipari kivitelezési tevékenységet végzők névjegyzékében szerepelnie kell. Sz.2. Ajánlattevő köteles megjelölni ajánlatában a teljesítés során tervezőmunkát végző gazdasági szereplő nevét és székhelyét/lakóhelyét, akinek a nyilvántartásban való szereplését ajánlatkérő a Kbt. 69. § (11) bek. szerint ellenőrzi. A nyilvántartásban szereplés tényét - amennyiben a Kbt. 69.§ (11) bek. szerinti nyilvántartásban a vonatkozó adatok, illetve tények ingyenes ellenőrzésére nincsen mód - a nyilvántartás kivonatának, a nyilvántartást vezető szerv által kiállított igazolásnak vagy a nyilvántartásban szereplés tényét igazoló dokumentumnak, vagy az engedély, jogosítvány, ill. a szervezeti, kamarai tagságot igazoló dokumentumnak egyszerű másolatban történő benyújtásával szükséges igazolni.